tadrā́trimúpādhatta tadánu páñcadaśa muhūrtā́nmuhūrtānánu páñcadaśāśītīrátha yadyájuṣmatīmupā́dhatta tadáharúpādhatta tadánu páñcadaśa muhūrtā́nmuhūrtānánu páñcadaśāśītī́revámetā́ṃ trayī́ṃ vidyā́mātmannā́vapatātmánnakuruta só'traiva sárveṣām bhūtā́nāmātmā̀bhavacchandomáya stomamáyaḥ prāṇamáyo devatāmáyaḥ sá etanmáya evá bhūtvòrdhva údakrāmatsa yaḥ sá udákrāmadeṣa sá candrámāḥ